Veiligheid was vir die organiseerders 'n top prioriteit. Daar is gevrees vir 'n aanslag van die ETA en vir betogings van Katalaanse onafhanklikheidsstryders, maar daar is geen probleme tydens die Spele ondervind nie. As voorbereiding vir die Spele is groot dele van Barcelona opgeknap, die middestad met die hawe verbind en die infrastruktuur aansienlik verbeter.
Die Suid-Afrikaanse hardloper Elana Meyer en die swart Ethiopiese hardloper Derartu Tulu spook dit uit in die 10 000 m (gewen deur Tulu) en hardloop daarna 'n ere rondte hand-aan-hand saam.